**Generelle råd ved mistanke om sykdom ved håndtering av ville fugler eller dødt vilt.**

En rekke sykdommer hos ville dyr kan ha potensiale til å gi symptomer hos mennesker, enten i sin nåværende form som f.eks Salmonella hos fugl eller ved endring av virus som på ett senere stadium kan forårsake sykdom som er smittsom mot mennesker.

Ved mistanke om sykdom skal Mattilsynet varsles. Det er viktig at den som håndterer det syke eller døde viltet følger noen smittevernhensyn for å ivareta egen sikkerhet. Husk at disse rådene også er viktige for å hindre spredning av mange andre infeksjonssykdommer, som pattedyr og fugler kan være bærere av.

* Vask hender grundig med såpe og vann og bruk smittevernsutstyr (hansker) ved håndtering av antatt sykt vilt. Munnbind anbefales hvis støv fra fjærdrakt/pels kan virvles opp.
* Utstyr som kniv, viltposer og annet som benyttes til håndtering av dyret må desinfiseres før annen bruk.
* Åpne sår på hender må tildekkes. Sår som kommer i kontakt med dødt vilt må vaskes med desinfiserende væske
* Funn av dødt vilt med mistanke om sykdom skal meldes til Mattilsynet på telefon 22400000 så raskt som mulig.